উইকি সায়েন্স ফটো কম্পিটিশনের জন্য সেন্ট্রাল নোটিশ প্রদান   সুধী, আপনারা জেনে আনন্দিত হবেন যে, বাংলাদেশে প্রথমবারের মতো সাংগঠনিকভাবে উইকি সায়েন্স ফটো কম্পিটিশন আয়োজিত হতে যাচ্ছে। আগামী অক্টোবর মাসের ১ তারিখ থেকে ৩১ তারিখ পর্যন্ত চলমান প্রতিযোগিতাটির আয়োজনে রয়েছে চুয়েট ফটোগ্রাফিক সোসাইটি এবং সহ-আয়োজনে রয়েছে বুয়েট বায়োমেডিক্যাল ইঞ্জিনিয়ারিং সোসাইটি। এই সময়কালে বাংলা উইকিপিডিয়ায় প্রতিযোগিতার সাইট নোটিশ প্রদর্শনের প্রস্তাব করছি। সবাইকে ধন্যবাদ। — আদিভাই • আলাপ • ০৪:২২, ৩ সেপ্টেম্বর ২০২৫ (ইউটিসি)  পুনশ্চঃ কিছুদিন পূর্বে বাংলা উইকিপিডিয়ায় একটি নীতিমালা নিয়ে আগে-পরে দীর্ঘ আলোচনা হয়েছিল। তার প্রেক্ষাপটে পূর্ব-সতর্কতামূলকভাবে আলোচনাসভায় এই প্রস্তাবটি করছি। — আদিভাই • আলাপ • ০৪:২২, ৩ সেপ্টেম্বর ২০২৫ (ইউটিসি)  @Meghmollar2017 এই নীতিমালা সাথে এটার তো মনে হচ্ছে সম্পর্ক নেই, কারণ এখানে আয়োজকরা বাধাপ্রাপ্ত নন। আর পাশাপাশি সেন্ট্রাল নোটিশের জন্য আলোচনা বোধহয় মেটা উইকিতে করতে হয়। ―  ☪  কাপুদান পাশা (✉) ০৫:৩৬, ৩ সেপ্টেম্বর ২০২৫ (ইউটিসি) @খাত্তাব হাসান, উইকি সায়েন্স ফটো কম্পিটিশন শুরুতে চুয়েটপিএসের আয়োজন করার কথা ছিল না। ওয়াসি অনেক আগে থেকে যোগাযোগ করেছিল আন্তর্জাতিক দলের সাথে। যদিও শেষ মুহূর্তে প্রজেক্ট কড়িকাঠ আয়োজন করছে না, তবুও কোনো ইভেন্ট কারও থেকে কেড়ে নিয়ে আয়োজন করা আমার স্বভাবগত বৈশিষ্ট্য নয়। তাই কড়িকাঠ আয়োজনে পার্টনার হিসেবে থাকতে পারে। পাশাপাশি আয়োজনের কিছু কিছু স্থানে ওয়াসি আর ইমাম অনিক আমাকে সাহায্য করেছে, সামনেও করতে পারে। তাদের সাহায্য ছাড়া সম্পূর্ণভাবে আমি এই আয়োজন শুরু করতে পারতাম না। এইজন্য প্রজেক্ট কড়িকাঠের প্রতি আমার কৃতজ্ঞতা। বিগত দিনের অভিজ্ঞতার আলোকে বলতে চাই, যেহেতু মূল আয়োজক ও সহ-আয়োজক উইকিপিডিয়ার বাইরের সংগঠন এবং তাদেরকে এই আয়োজনে যুক্ত করতে আমার ব্যক্তিগত পরিচয়কে কাজে লাগিয়েছি, তাই আমি একান্তই চাই না, এই সংক্রান্ত বিষয়ে ভবিষ্যতে কোনো সংকট তৈরি হোক। নীতিমালার বিষয়টি উল্লেখ করার কারণ রয়েছে বলেই, আমি উল্লেখ করেছি। — আদিভাই • আলাপ • ০৬:০০, ৩ সেপ্টেম্বর ২০২৫ (ইউটিসি) @Meghmollar2017, "তাই কড়িকাঠ আয়োজনে পার্টনার হিসেবে থাকতে পারে"? দয়া করে সুস্পষ্ট করে জানালে ভালো হয় যে তারা থাকবে কিনা, হ্যাঁ বা না? আফতাবুজ্জামান (আলাপ) ১৫:০৯, ৩ সেপ্টেম্বর ২০২৫ (ইউটিসি) @Meghmollar2017 বিষয়টা যদি এমনই হয়ে থাকে, তাদের সাহায্য ছাড়া আপনি এই আয়োজন করতে শুরু করতে পারছেন না; আর এইজন্য এই আলোচনা শুরু করা হয়ে থাকে; তাহলে আমি দুঃখিত আমি এর  করছি। কিন্তু বিষয় এটা নয়, বিষয় হচ্ছে যদি তারাই আপনাকে সহায়তা করে থাকেন, তাহলে আয়োজক বা যোগাযোগ পৃষ্ঠায় তাদের নাম বা অবদান থাকা উচিত ছিলো। কিন্তু কোথাওই তাদের নাম না থাকার পর আপনার এই কথা আমার কাছে ধোঁকার মতো শোনাচ্ছে। আমি বুঝতে পারছিনা; এটা কি শুধু আমার কাছেই মনে হচ্ছে কিনা। আমি জানিনা, কিন্তু আমার মনে হচ্ছে, বিষয়টা আগেই ট্রান্সপারেন্ট হওয়া উচিত ছিলো। ―  ☪  কাপুদান পাশা (✉) ০২:৩৫, ৫ সেপ্টেম্বর ২০২৫ (ইউটিসি) @খাত্তাব হাসান, যোগাযোগ পাতায় আয়োজক দলের সবার নাম এখনও যুক্ত করা হয়নি। ধোঁকার অভিযোগ আমাকে মর্মাহত করেছে। প্রবঞ্চনার ইচ্ছা থাকলে আলোচনাসভায় কড়িকাঠের প্রসঙ্গ এড়িয়ে যেতে পারতাম। যাই হোক, আমার মনে হয়, আলোচনাসভায় যথেষ্ট আলোচনা হয়েছে। আমি প্রস্তাবনা প্রত্যাহার করে নিচ্ছি। — আদিভাই • আলাপ • ০২:৫১, ৫ সেপ্টেম্বর ২০২৫ (ইউটিসি) @Meghmollar2017 আমি দুঃখিত যদি আঘাত করে থাকি। আমার কাছে এমনটা মনে হয়েছে। বাকিদের কাছে যথাসম্ভব মনে হয়নি, কারণ তারা এই আলোচনার পরে দেখেছেন। আমি তো সেদিন আশ্চর্য হচ্ছিলাম যে, এটার জন্য এখানে কেনো আলোচনা করতে হবে। যাইহোক, আমি আবার দুঃখপ্রকাশ করছি। আপনি অবশ্যই সততা দেখিয়েছেন যে, আপনি স্পষ্টভাবে বলেছেন। আমি ঐদিন আর আজকের কনটেক্সট মিলাতে পারিনি বিধায়ই বলেছি। ―  ☪  কাপুদান পাশা (✉) ০৩:০১, ৫ সেপ্টেম্বর ২০২৫ (ইউটিসি)  যেহেতু আয়োজকদের মধ্যে বাধাপ্রাপ্ত কেউ নেই। মেহেদী আবেদীন ১৩:০১, ৩ সেপ্টেম্বর ২০২৫ (ইউটিসি)   কড়িকাঠ প্রকল্প নিয়ে বাংলা উইকিপিডিয়ায় যথেষ্ট বিতর্ক হয়েছে। দুই দিন পর পর একই বিষয় নিয়ে বারবার আলোচনা করতে ভালো লাগে না। উপরে প্রস্তাবক জানিয়েছে, কড়িকাঠ প্রকল্প এই প্রতিযোগিতায় যুক্ত হতেও পারে, নাও পারে। যদি কড়িকাঠ প্রকল্প ও/বা বাংলা উইকির বাধাপ্রাপ্ত কেউ জড়িও থাকে, তবে এই প্রস্তাবে আমার সমর্থন নেই। যদি প্রস্তাবক সুস্পষ্ট করে জানায় যে কড়িকাঠ প্রকল্প ও/বা বাংলা উইকির বাধাপ্রাপ্ত কেউ জড়িও থাকবে না, তবে আমি আমার ভোট বদলাতে পারি। একই সাথে টুকটাক বিভিন্ন কাজ করে সাহায্য করতে পারি। ধন্যবাদ। --আফতাবুজ্জামান (আলাপ) ১৫:১৫, ৩ সেপ্টেম্বর ২০২৫ (ইউটিসি) @আফতাবুজ্জামান, আপনি উপরে একটি প্রশ্ন করেছিলেন। যেহেতু উত্তরের অপেক্ষা না করেই বিরোধিতা জানাচ্ছেন, তাই আলাদা করে ব্যাখ্যা করার প্রয়োজন বলে মনে করছি না। কড়িকাঠ শুরুতেই উইকি সায়েন্স কম্পিটিশন আয়োজন করার উদ্যোগ নিয়েছিল, পরবর্তীতে ঘটনাপ্রবাহে সেখান থেকে পিছিয়ে আসে। এরপর আমি ব্যক্তিগতভাবে মূল সংগঠক হিসেবে এই আয়োজনের দায়িত্ব নিয়েছি। জগদীশচন্দ্র বসু বিজ্ঞান এডিটাথন ২০২৪-এর মতো সম্পূর্ণ স্বতন্ত্রভাবে কড়িকাঠের সাহায্য ছাড়া উইকি সায়েন্স কম্পিটিশন নামানো আমার পক্ষে সম্ভব হতো না। এই আলোচনায় সুবিধা পাওয়ার জন্যও আমি কড়িকাঠকে আয়োজনের বাইরে রাখতে পারতাম, কড়িকাঠ নিজে থেকেও ঝামেলার শঙ্কায় সহযোগী হিসেবে থাকতে চায়নি। কিন্তু কড়িকাঠকে বাদ দিয়ে আয়োজকমণ্ডলী গঠন করাকে আমি অকৃতজ্ঞতার শামিল বলে মনে করি। এখানে উল্লেখ করা প্রয়োজন, চুয়েটপিএস এখানে আয়োজক এবং বুয়েট বিএমইএস এখানে সহ-আয়োজক। কড়িকাঠ সহযোগী হিসেবে থাকতে পারে। কারা কারা সহযোগী হিসেবে থাকবেন, সেটি এখনও নিশ্চিত নয়। আমি একান্তভাবেই চাইছি, বাংলাদেশে সাংগঠনিকভাবে প্রথমবারের মতো একটি আয়োজনে বাংলা উইকিপিডিয়াকেও অন্তর্ভুক্ত রাখতে। (এর পূর্বে ২০১৭ সালে বাংলাদেশে আয়োজিত হয়েছিল, কিন্তু কোনো সংগঠিত আয়োজকমণ্ডলী এর আয়োজনের দায়িত্বে ছিলেন না।) এতে উইকিপিডিয়ায় কোনো বিরূপ প্রভাব পড়ার সম্ভাবনা নেই। যদি কোনোভাবেও পড়ে, তার দায়ভার আমি একান্তভাবেই নেব। আপনার সিদ্ধান্ত পুনর্বিবেচনার অনুরোধসহ — আদিভাই • আলাপ • ১৫:৫৬, ৩ সেপ্টেম্বর ২০২৫ (ইউটিসি) @Meghmollar2017, যদি কড়িকাঠ আয়োজক, সহ-আয়োজক, সহযোগী কিংবা অন্য যেকোনো উপায়ে যেকোনো রূপে থাকে, তবে আমি দুঃখিত, আমি এই আলোচ্য প্রস্তাবে সমর্থন করতে পারছি না। আলোচনা আর বড় করব না। তাদের নিয়ে বাংলা উইকিতে ও উইকির বাইরে যথেষ্ট বিতর্ক হয়েছে, দুই দিন পর পর একই বিষয় নিয়ে বারবার আলোচনা আর নয়। ধন্যবাদ। আফতাবুজ্জামান (আলাপ) ১৯:৩৬, ৩ সেপ্টেম্বর ২০২৫ (ইউটিসি) ধন্যবাদ। বাকিদের মন্তব্যের অপেক্ষায় রইলাম। — আদিভাই • আলাপ • ১৯:৪০, ৩ সেপ্টেম্বর ২০২৫ (ইউটিসি)    উইকিপিডিয়ায় যে কোন ভালো কাজে আমার সমর্থন। আশা এই এডিটাথনটি আয়োজনে বাংলা উইকিপিডিয়া জন্য ভালো হবে। মো. জনি হোসেন  (আলাপ)    প্রতিযোগিতায় যদি কড়িকাঠের কোনো সম্পৃক্ততা থাকে, তবে বিরোধিতা জানাচ্ছি। নাহিয়ানআলাপ ২১:২৪, ৪ সেপ্টেম্বর ২০২৫ (ইউটিসি)  প্রত্যাহার: মূল সংগঠক হিসেবে আমি একান্তই আশা করেছিলাম, প্রথমবারের মতো উইকি সায়েন্স কম্পিটিশন আয়োজনে বাংলা উইকিপিডিয়াকেও সাথে রাখব। বাংলা উইকিপিডিয়া আমার হোম উইকি। বাংলা উইকিপিডিয়ার সম্প্রদায় যদি মনে করে কড়িকাঠের মাঝে অনেক সমস্যা, তারা অনেক ভুল করেছে, তাহলে সম্প্রদায়কে বলব, ইতিহাস ঘেঁটে দেখুন, বাংলা উইকিপিডিয়ার সাথে কড়িকাঠের সম্পর্ক সবসময় এমন ছিল না। যদি জিজ্ঞাসা করেন, আমার মতে কি কড়িকাঠ সবসময়ই কি তাহলে সঠিক ছিল? না, ছিল না। কড়িকাঠের পক্ষ থেকে অনেক ভুল সিদ্ধান্ত এসেছে। তারা উইকিপিডিয়া আর উইকিমিডিয়ায় নতুন ছিল। তারা এই সম্প্রদায়ের থেকে যেমন আচরণ পেয়েছে, তারা বাংলা উইকিপিডিয়ার মানুষজনকে যেমন হস্টাইল হিসেবে পেয়েছে, তারা এরই প্রতিক্রিয়া দেখিয়েছে। বাংলা উইকিপিডিয়া আর কড়িকাঠ উভয় দিকের মানুষজনকে আমি অনেক কাছে থেকে চিনি। এখানে আমারও দোষ আছে, আমি কড়িকাঠের বিভিন্ন বিষয় দেখতে পেয়েও দেখতে পাইনি। কিছু কিছু ক্ষেত্রে সমস্যা এত দূর পর্যন্ত আসতে আমারও অবদান ছিল। আমার তখন স্টেপ আপ করা উচিত ছিল। তবুও শেষতক এই দুইপক্ষের মাঝে সমস্যা সমাধানে কয়েকজন প্রশাসক এবং বাংলা উইকিপিডিয়ার অভিজ্ঞ-পুরনো ব্যবহারকারীদের সাথে আমি নিজে উদ্যোগী হয়ে আলোচনা শুরু করেছিলাম। যাই হোক, সেটার থেকে উইকি সায়েন্স কম্পিটিশনের আয়োজন অনেক ভিন্ন ছিল। সমস্যা হলো, কড়িকাঠ আছে মানেই বাংলা উইকিপিডিয়ায় তা ব্রাত্য, এই ধরনের মনোভাব প্রচার করা হলো সম্প্রদায়কে বঞ্চিত করা। কড়িকাঠকে শুরু থেকে দেখেছেন এমন সম্পাদক মাত্রই স্বীকার করবেন, কড়িকাঠের ভালো পটেনশিয়াল ছিল। আমাকে একজন অভিজ্ঞ ব্যবহারকারী বলেছিলেন, কড়িকাঠের অধীনে যেই নতুন উইকিমিডিয়ানরা আসেন, তাদের ব্রেইনওয়াশ করা হয়, যে বাংলা উইকিপিডিয়া মানেই খারাপ। এখানে এই আলোচনাসভায় অনেক ব্যবহারকারী আছেন, যারা উইকিপিডিয়ায় এসব ঘটনার অনেক পরে এসেছেন। তাদের কাছে কড়িকাঠকে কীভাবে রিপ্রেজেন্ট করা হয়েছে? কড়িকাঠ থেকে কি ভালো সম্পাদক আসেনি? যখন কড়িকাঠের কেউ বাধাপ্রাপ্ত ছিল না, তখন এই আলোচনাসভাতেই কড়িকাঠের উদ্যোগ-আয়োজনে কি বিরোধিতা আসেনি? তারা বাংলা উইকিপিডিয়াতে কাজ করে নাই জন্য তাদের শুনতে হয়েছে, তারা কেন বাংলা উইকিপিডিয়াতে কাজ করে না। যখন বাংলা উইকিপিডিয়াতে কাজ করতে চেয়েছে, তাদের শুনতে হয়েছে, তারা কেন বাংলা উইকিপিডিয়াতে কাজ করতে এসেছে। অস্বীকার করতে পারবেন, কড়িকাঠ এসব ফেস করে নাই? বাংলা উইকিপিডিয়া এবং কড়িকাঠ এই দুই দলের মানুষদেরই সবচেয়ে কাছ থেকে দেখার বিরল সৌভাগ্য এই পুরো আলোচনাসভায় একমাত্র আমার আছে। আজকের বিরোধিতায় আমি নতুন করে কিছু দেখছি না। দুইপক্ষের মাঝখানে এই ইঁদুর-দৌড়ে আমি বিরক্ত। আমি আমার প্রস্তাব প্রত্যাহার করে নিচ্ছি। — আদিভাই • আলাপ • ০৩:৩২, ৫ সেপ্টেম্বর ২০২৫ (ইউটিসি)  অনেক লম্বা আলাপ টানলেন। যাইহোক, আমি একটা বিষয় এড করবো শুধু, কড়িকাঠের কাজ অনেকটা সোভিয়েত রাশিয়ার সমাজতান্ত্রিকদের মতো। যদি কেউ ভুল করছে, তাহলে সেটা বাদ দিয়ে এগিয়ে না গিয়ে তার পক্ষে ও তার অতীতের ভালো কথা বলা শুরু করেন। আমাদের বাংলা উইকিপিডিয়া ব্যক্তি বা কোনো টিমওয়ার্কের কাছে তো সীমাবদ্ধ না। তাহলে কেনো কড়িকাঠের ধারায় বা কড়িকাঠকে দিয়েই কাজ করতে হবে? কাজ হবেই, পটেনশিয়াল থাকলে কাজ করবেই, কিন্তু ঐ জিনিসই বারবার কেনো টানতে হবে? আমার রাফি ভাই বা ওয়াসি ভাইয়ের টিমওয়ার্কের স্পিরিট যে ভালো লাগেনি যে তা না। কিন্তু তারা অনেক নিয়ম লঙ্ঘন করেছেন, অপ্রয়োজনীয় বিতর্ক করে বিরক্ত করেছেন, সেগুলির পর আমি তাদেরকে শুধুশুধু টানার বিপক্ষে। হাছিব ভাই বা শাহাদাত ভাইও তো ভালো কাজ করতেন, কিন্তু তাদের পক্ষ তো কেউ টানেনা, ইনাদের পক্ষে কেনো টানতে হবে? আমি আসলেই জানিনা! এই জায়গা থেকে বের হয়ে না আসতে পারলে পটেনশিয়াল হয়ে ফায়দা নেই। আশা করছি, আমি কাউকে আক্রমণ করিনি। করে থাকলে ক্ষমাপ্রার্থী। ―  ☪  কাপুদান পাশা (✉) ০৪:১২, ৫ সেপ্টেম্বর ২০২৫ (ইউটিসি) @খাত্তাব হাসান, আমিও এই আলোচনা দীর্ঘ করতে চাই না বিধায় প্রত্যাহার করে নিয়েছি। তবে আপনার কথার জবাবে একটি কথা বলা আমি সমীচীন মনে করছি। আমি সম্ভবত ওয়াসি আর রাফির নাম কোথাও উল্লেখ করিনি। কড়িকাঠ মানেই শুধু ওয়াসি আর রাফি না। আক্ষেপ আর হতাশা থেকে উপরে আমার বলা কথাগুলো কড়িকাঠের প্রত্যেকটা ছেলে-মেয়ের জন্য সত্য। ধন্যবাদ। — আদিভাই • আলাপ • ০৪:২০, ৫ সেপ্টেম্বর ২০২৫ (ইউটিসি)  উইকিপিডিয়া:স্থানান্তরের অনুরোধ/বর্তমান আলোচনা § বাইসাইকেল আলোচনাটি দেখুন 25px|link=|alt= আপনাকে এই আলোচনায় যোগ দেওয়ার জন্য আমন্ত্রণ জানানো হচ্ছে: উইকিপিডিয়া:স্থানান্তরের অনুরোধ/বর্তমান আলোচনা § বাইসাইকেল।  এসবিবি১৪১৩ (আলাপ • অবদান) ১৬:১২, ১ সেপ্টেম্বর ২০২৫ (ইউটিসি)   বাংলা উইকিতে NPOV/নিরপেক্ষতা-সংক্রান্ত ট্যাগযুক্ত নিবন্ধ খোঁজার উপায়   সুপ্রভাত, আমি আশিক আহমেদ। আমি “Learning by Wikipedia’s NPOV principle: an online dynamic experience” প্রবন্ধটি পড়ছি, যেখানে লেখকেরা রোমানীয় উইকিপিডিয়ায় NPOV (পক্ষপাত) ট্যাগযুক্ত নিবন্ধ শনাক্ত করেছেন। আমি বাংলা উইকিপিডিয়া নিয়ে একই ধরনের গবেষণা করছি—কিছু দিকনির্দেশনা চাই।   bnwiki-তে কি ইংরেজির মতো NPOV/POV ট্যাগ ব্যবহৃত হয় (যেমন {{নিরপেক্ষতা}}, {{POV}}, {{POV-section}}, {{POV-lead}})?  বর্তমানে ট্যাগযুক্ত সব বাংলা নিবন্ধের তালিকা পাওয়ার সুপারিশকৃত উপায় কী—কোনো ক্যাটাগরি, সার্চ কুয়েরি, PetScan সেটআপ, নাকি অন্য কোনো টুল?  বাংলা উইকিতে নিরপেক্ষতা-বিতর্ক সংক্রান্ত টেমপ্লেট/নামকরণের কোনো নীতিমালা বা ডকুমেন্টেশন থাকলে দয়া করে লিংকটি জানাবেন।  ধন্যবাদান্তে,  — আশিক Ashik Ahamed CU (আলাপ) ০৪:৪১, ২৭ সেপ্টেম্বর ২০২৫ (ইউটিসি)  @Ashik Ahamed CU, :বিষয়শ্রেণী:নিরপেক্ষ দৃষ্টিভঙ্গি বিতর্কিত-এ দেখতে পারেন। নীতিমালার জন্য উইকিপিডিয়া:নিরপেক্ষ দৃষ্টিভঙ্গি দেখুন। 🪶-TΛNBIRUZZΛMΛN (💬) ০৫:১৮, ২৭ সেপ্টেম্বর ২০২৫ (ইউটিসি)